OpenLLM-France/wikimedia huggingface dataset:
# Bloomberg News

Bloomberg News és una agència de notícies i fotografia amb seu a la ciutat de Nova York. Va ser fundada en 1990 i és operada per la companyia Bloomberg LP de Michael Bloomberg.
Bloomberg Media ofereix notícies, imatges, vídeos i dades d'actualitat empreses, política, economia i de finances. El servei de fotografies de Bloomberg és part de Bloomberg Media. El servei d'imatges treballa amb Getty Images a nivell editorial. Des del 2015 l'editor en cap és John Micklethwait.
L'agència es va establir el 1990 amb un equip de sis persones. Winkler va ser el primer editor en cap. El 2010 Bloomberg News tenia més e 2.300 editors i periodistes en 72 estats i 146 redaccions arreu del món.

## Referències

* ↑ Paul Bodine. Make It New: Essays in the History of American Business. Lincoln, Nebraska: iUniverse, 2004, p. 180–190. ISBN 9780595309214 [Consulta: 15 març 2013].
* ↑ Bloomberg Media Consultat l'11 d'octubre de 2018. (anglès)
* ↑ de/collections/bloomberg# Bloomberg - gettyimages gettyimages. Consultat l'11 d'octubre de 2018. (anglès)
* ↑ Julia Greenberg (2015-09-02). «Bloomberg's Future Is the Future of News for Everyone». Wired. ISSN 1059-1028.
* ↑ «Bloomberg Solutions». Bloomberg News [Consulta: 14 maig 2013].
* ↑ «Cult of Bloomberg way underpinned by accuracy». The Australian [Consulta: 26 octubre 2011].
* ↑ «At A Glance». Bloomberg Press Room [Consulta: 18 març 2013].
* ↑ «Bloomberg News editor-in-chief speaks about the economy and the presidential election». UNC School of Journalism and Mass Communication. Arxivat de l'original el 2013-02-24. [Consulta: 18 març 2013].

## Enllaços externs

* Bloomberg Markets Magazine (anglès).
* Bloomberg Billionaires Index (anglès).
# Bloomfield (Iowa)

Bloomfield és una població dels Estats Units a l'estat d'Iowa. Segons el cens del 2000 tenia 2.601 habitants.

## Demografia

Segons el cens del 2000, Bloomfield tenia 2.601 habitants, 1.123 habitatges, i 668 famílies. La densitat de població era de 442,4 habitants per km².
Dels 1.123 habitatges en un 25,6% hi vivien nens de menys de 18 anys, en un 49,9% hi vivien parelles casades, en un 7,3% dones solteres, i en un 40,5% no eren unitats familiars. En el 36% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,8% tenia menys de 18 anys, un 7,5% entre 18 i 24, un 23,8% entre 25 i 44, un 21,5% de 45 a 60 i un 26,5% 65 anys o més.
L'edat mediana era de 43 anys. Per cada 100 dones de 18 o més anys hi havia 77,4 homes.
La renda mediana per habitatge era de 31.471 $ i la renda mediana per família de 44.073 $. Els homes tenien una renda mediana de 25.260 $ mentre que les dones 23.686 $. La renda per capita de la població era de 17.962 $. Entorn del 3,9% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Vegeu també

* Angela Strassheim, fotògrafa nascuda en aquest poble

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010.
# Boden (Suècia)

* Per a altres significats, vegeu «municipi de Boden».
Boden és una localitat i centre administratiu del Municipi de Boden, al Comtat de Norrbotten, Suècia. Amb 16.969 habitants el 2017, es troba a uns 36 quilòmetres al sud-est de la ciutat costanera de Luleå.

## Història

La ciutat de Boden va néixer com una cruïlla ferroviària on la línia nord (Norra stambanan, oberta el 1894) s'ajuntava amb la Línia d'Ore (Malmbanan) provinent dels rics jaciments de ferro del nord de Suècia.
La ciutat va experimentar un creixement més gran quan es va construir la Fortalesa de Boden a principis del segle xx. L'objectiu de la fortalesa era defensar Suècia d'un possible atac des de l'est, on Rússia es considerava l'amenaça més perillosa.
Els primers escrits oficials sobre Boden es van trobar en un document fiscal del ~1500, on es va esmentar el "poble de Boden" amb set llars. Boden va aconseguir el títol de ciutat el 1919. Aquest títol es va tornar obsolet el 1971 i Boden és ara la seu del Municipi de Boden.

## Indústria

Avui (2007) Boden segueix sent una fortalesa militar i alberga la guarnició més gran de l'Exèrcit suec.
L'exèrcit i les dependències municipals són els dos ocupadors principals de Boden. A mesura que els militars es desarmen, amb els cinc regiments units en una guarnició, la població ha disminuït en 2.000 persones durant els últims deu anys.
Els famosos ganivets Fällkniven són de Boden.

## Fills il·lustres

* Peter Englund, escriptor, historiador, secretari permanent de l'Acadèmia sueca (2009-2015)
* Karl Fabricius, jugador d'hoquei sobre gel
* Stefan Gunnarsson, cantant, pianista
* Eyvind Johnson, escriptor, premi Nobel de literatura 1974
* Lennart Klockare, polític
* Daniel Larsson, jugador d'hoquei sobre gel
* Johanna Larsson, jugadora de tennis
* Elias Lindholm, jugador d'hoquei sobre gel
* Jonna Löfgren, bateria amb Glasvegas
* Stig Strömholm, professor, rector magnificus
* Stig Sundqvist, futbolista
* Stig Synnergren, antic Comandant Suprem Suec
* Sven Utterström, esquiador
* Niclas Wallin, jugador d'hoquei sobre gel
* Hans Wallmark, polític
* Brolle, cantant
* Tommy Johannson, cantant, guitarrista de les bandes Reinxeed i Sabaton

## Agermanaments

Boden manté una relació d'agermanament amb les següents localitats:
* Alta, Noruega
* Hakkari, Turquia

## Esports

Els següents clubs esportius es troben a Boden:
* Bodens BK
* Hedens IF
* Skogså IF
* Vittjärvs IK
* Bodens HF
* Boden Handboll IF

## Referències

* ↑ «Oficina Central d'Estadístiques de Suècia» (en suec). Tätorter 2015; befolkning 2010-2017, landareal, andel som överlappas av fritidshusområden.
* ↑ «Avstånd från Boden» (en suec). Avståndstabell.se. Arxivat de l'original el 14 de gener 2016. [Consulta: 28 setembre 2018].
* ↑ «Altas vennskapsbyer» (en noruec). Municipi d'Alta. Arxivat de l'original el 2 de setembre 2016. [Consulta: 26 abril 2012].
# Bodegó amb senalla de cireres, roses, assutzenes, lliris, espàrrecs i mongetes

Bodegó amb senalla de cireres, roses, assutzenes, lliris, espàrrecs i mongetes és una pintura atribuïda al pintor Juan Sánchez Cotán, declarada Bé Cultural d'Interès Nacional el juny de 2013. Es tracta d'una pintura a l'oli sobre tela, amb unes mides de 89,8 × 109 cm, que està datada cap al segle XVI-XVII. La pintura és una mostra única i representativa de l'art del bodegó a la península.
Pel que fa a l'autoria de l'obra, durant molts anys va ser considerada una obra de Francisco de Zurbarán, però en l'actualitat té més pes la seva atribució al pintor Juan Sánchez Cotán. En cas de ser Sánchez Cotán l'autor, aquest seria un dels nou bodegons que va pintar al llarg de la seva vida, el setè que s'ha pogut identificar i l'únic que inclou elements florals. És una pintura d'indiscutible qualitat artística i presenta un molt bon estat de conservació. Es considera important garantir que l'obra estigui a l'abast d'historiadors de l'art i investigadors especialitzats pel seu valor en l'estudi de la pintura de bodegons de la primera meitat del segle xvii a Castella i a Andalusia.

## Referències

* 1 2 «El Govern declara Bé Cultural d'Interès Nacional l'antic Hospital de Santa Caterina a Girona, el Celler Cooperatiu de l'Espluga de Francolí i un bodegó atribuït a J. Sánchez Cotán». Web. Generalitat de Catalunya, 2012. [Consulta: juny 2013].
# Bolat Raimbekov

Bolat Raimbekov (25 de desembre de 1986) és un antic ciclista i actual director esportiu kazakh. Professional des del 2008 al 2010, actualment és director esportiu de l'equip Astana City.

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Bout de Zan et le Chemineau

Bout de Zan et le Chemineau és una pel·lícula muda francesa escrita i dirigida per Louis Feuillade i estrenada el 24 d’octubre de 1913.
Aquesta pel·lícula forma part de la sèrie Bout de Zan.

## Repartiment

* Renée Carl
* Paul Manson
* René Poyen : Bout de Zan
* Jeanne Saint-Bonnet
* Alice Tissot
* Edmond Bréon

## Notes

* ↑ Bout de Zan et le Chemineau, bifi.fr
# Bout de Zan et la Gamine

Bout de Zan et la Gamine és una pel·lícula muda francesa escrita i dirigida per Louis Feuillade i estrenada el 14 de juliol de 1916.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan

## Notes

* ↑ Bout de Zan et la Gamine, bifi.fr
# Bout de Zan et le Fantôme

Bout de Zan et le Fantôme és una pel·lícula muda francesa escrita i dirigida per Louis Feuillade i estrenada el 21 d’abril de 1916.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan

## Notes

* ↑ Bout de Zan et le Fantôme, bifi.fr
# Bronisław Geremek

Bronisław Geremek (6 de març de 1932 - 13 de juliol de 2008) fou un historiador i polític polonès, antic ministre del seu país. Va morir sent diputat al Parlament Europeu.

## Biografia

Va néixer el 6 de març de 1932 a la ciutat de Varsòvia en una família de religió jueva. Va estudiar història a la Universitat de Varsòvia, on es graduà el 1958 i doctorà el 1960. Fou professor universitari del Col·legi d'Europa a Varsòvia, anteriorment ho havia estat de La Sorbona de París.
Era membre del Partit Obrer unificat polonès des de 1950 fins al 1968, posteriorment fou un dels consellers del Lech Wałęsa durant la dècada del 1980 en el marc del moviment llibertari iniciat pel sindicat Solidaritat.

## Activitat política

A la fi del domini soviètic el 1989 inicià la seva activitat política al parlament del seu país durant 12 anys. Entre 1997 i el 2000 fou nomenat Ministre d'Afers Estrangers sota el govern del Primer Ministre Jerzy Buzek. L'any 1998 fou nomenat, així mateix, president de l'Organització per a la Seguretat i la Cooperació a Europa (OSCE).
Amb l'entrada de Polònia a la Unió Europea va ser escollit Membre del Parlament Europeu en les eleccions europees de l'any 2004 pel partit Unia Wolności ("Unió per la Llibertat", UW) i fou candidat per esdevenir el líder europeu del Partit Europeu Liberal Demòcrata Reformista (ELDR) per esdevenir President del Parlament Europeu, perdent la seva elecció davant la candidatura de Josep Borrell.
Guardonat amb diverses distincions, entre elles destaquen l'Orde de l'Àliga Blanca polonesa, la Legió d'Honor concedida pel President de França, la Pour le Mérite alemanya i el Premi Internacional Carlemany l'any 1998 pels seus esforços en favor de la unitat europea.

## Mort

Geremek es va morir d'un tràgic accident de cotxe a la Nacional 2 a Lubień, prop de Nowy Tomyśl quan el cotxe que conduïa va topar amb una furgoneta al carril contrari, probablement perquè Geremek s'havia adormit conduint. Se li va fer un funeral d'estat a la Catedral de Sant Joan de Varsòvia. Al seu funeral hi van assistir el president de Polònia Lech Kaczyński, el Primer Ministre Donald Tusk, i tres antics presidents: Ryszard Kaczorowski, Lech Wałęsa i Aleksander Kwaśniewski.

## Honors i distincions

* Orde de l'Àliga Blanca
* Gran Creu de l'orde al Mèrit de la República Italiana
* Oficial de la Legió d'Honor (França)
* Gran Creu de l'orde de Leopold II (Bèlgica)
* Gran oficial de l'orde del Mèrit de la República Federal d'Alemanya
* Pour le Mérite
* Doctor honoris causa de la Universitat Jagellònica de Cracòvia en 2005
* Doctor honoris causa de la Universitat Lyon 2 en 2005

## Referències

* ↑ Polish ex-minister Geremek dies
* ↑ Sito web del Quirinale: dettaglio decorato.
* ↑ (polonès) Uniwersytet Jagielloński w Krakowie - Wyróżnienia - Godność doktora honoris causa Arxivat 2008-12-12 a Wayback Machine.
* ↑ «Docteur honoris causa de l'Université Lyon 2 en 2005». Arxivat de l'original el 2011-07-07. [Consulta: 2 març 2013].

## Enllaços externs

* (polonès) Pàgina personal de Bronislaw Geremek
* (anglès) Premi Internacional Carlemany
# Campionat britànic de motocròs 1953

La temporada de 1953 del Campionat britànic de motocròs, anomenat a l'època ACU Scramble Drivers' Star, fou la 3a edició d'aquest campionat, organitzat per l'ACU.

## Classificació final
### 500cc

| Posició | Pilot | Motocicleta | Punts |
| 1 | Geoff Ward | AJS | 34 |
| 2 | David Tye | BSA | 27 |
| 3 | John Avery | BSA | 20 |
| 4 | John Draper | BSA | 19 |
| 5 | Phil Nex | BSA | 15 |
| 6 | Brian Stonebridge | Matchless | 11 |
| 7 | Leslie Archer | Norton | 11 |
| 8 | Dave Curtis | Matchless |
| 9 | Reg Pilling | AJS | |
| 10 | Jimmy Bray | BSA | |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «ACU Scramble Drivers' Star Winners 1951-59 (500cc)». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 12. ISBN 978-0-9564975-3-6.
# Borda del Rei

«Borda del Rei» té aquests significats:
* Bordes:
** Borda del Rei (la Pobleta de Bellveí), borda de la Pobleta de Bellveí (la Torre de Cabdella, Pallars Jussà)
** Borda del Rei (Sossís), borda de Sossís (Conca de Dalt, Pallars Jussà)
** Borda del Rei (Toralla): borda del poble de Toralla (Conca de Dalt, Pallars Jussà)
** Borda del Rei (Olp): borda del poble d'Olp, del terme municipal de Sort, a la comarca del Pallars Sobirà.
* Partides rurals: Borda del Rei (partida rural), partida rural del poble de Toralla (Conca de Dalt, Pallars Jussà)
# Jordi Gil i Beneito

Jordi Gil i Beneito (Alcoi, 1951) és un cantautor alcoià.

## Trajectòria artística

Jordi Gil va iniciar la seva activitat musical als anys 60, es va popularitzar a Catalunya després d'un festival en homenatgee a Ovidi Montllor, que va tenir lloc a Alcoi poc abans de la seva mort i va se enregistrat i emès per televisió. El 1994 va publicar un caset (Al meu país) amb temes propis i poemes musicats de Miquel Martí i Pol, Joan Valls i Jordà i del també cantant alcoià Francesc Moisès.
Gil ha enregistrat discos com Veus en solidaritat (1993), Pintem l'esperança (1993), Al meu país (1994), D'Andorra i altres pobles (1994), De cor i canya (1995), Homenatge a l'Ovidi (1995), 9 d'Octubre Xixona (1996), La cançó de Mariola (1997), Des d'aquest racó de ciutat (1999), Voces Shefardites (2005), Íntimament (2006), El barquillero (2012), De llangardaixos, gripaus i lladregots (2012), Münchhausen (2013), Poemes i cançons (disco-llibre 2013), Sirena de la llibertat (2015) o Sepharad (2017). Es va retirar dels escenaris el 2017 y el 2018 l'Associació Cultural Amics de Joan Valls i Jordà reconeix la seva tasca en defensa del valencià durant tota la seva trajectòria artística, i li concedeix el Premi Joan Valls i Jordà. El 2022 rep el premi Els Palmells del diari El Grat d'Alcoi.
El 2024 publica Vida, un disc amb 17 temes que fou presentat a Alcoi.

## Discografia

* Veus en solidaritat (1993)
* Pintem l'esperança (1993)
* Al meu país (1994)
* D'Andorra i altres pobles (1994)
* De cor i canya (1995)
* Homenatge a l'Ovidi (1995)
* 9 d'Octubre Xixona (1996)
* La cançó de Mariola (1997)
* Des d'aquest racó de ciutat (1999)
* Voces Shefardites (2005)
* Íntimament (2006)
* El barquillero (2012)
* De llangardaixos, gripaus i lladregots (2012)
* Münchhausen (2013)
* Poemes i cançons (disco-libro 2013)
* Sirena de la llibertat (2015)
* Sepharad (2017)
* Vida (2024)

## Referències

* ↑ Discogs - Disc Al meu país de Jordi Gil
* ↑ Cancioneros.com - Poemes i Cançons de Jordi Gil
* ↑ Pagina66 - Els premis Joan Valls fan reconeixement a Jordi Gil i a la comunitat de Turballos
* ↑ Diari La Veu - El periòdic El Grat lliura els premis «Els Palmells» 2022 al Centre Ovidi Montllor d'Alcoi aquest divendres
* ↑ Les Muntanyes - Jordi Gil presenta ‘Vida’, el seu nou disc
* ↑ Viasona - Discografia parcial de Jordi Gil
* Jordi Gil i Beneito a Discogs (anglès)

## Enllaços externs

* Jordi Gil Bandcamp - Sirena de la llibertat
* Cadena Ser - Entrevista radiofònica a Josep Maria Gadea, col·laborador de Jordi Gil al seu disc Vida
* Mesvilaweb - Només un mot que t'ho diria tot: Vida por Vicent Luna i Sirera
* Ediciones Babilonia - Poemes i Cançons de Jordi Gil

## Bibliografia

* Miquel Pujadó i García Diccionari de la Cançó: D'Els Setze Jutges al Rock Català Barcelona: Enciclopèdia Catalana, 2000 ISBN 84-412-0467-5, plana 152
# Clear Lake (Wisconsin)

Clear Lake és una població dels Estats Units a l'estat de Wisconsin. Segons el cens del 2000 tenia 1.051 habitants.

## Demografia

Segons el cens del 2000, Clear Lake tenia 1.051 habitants, 453 habitatges, i 261 famílies. La densitat de població era de 153,1 habitants per km².
Dels 453 habitatges en un 27,4% hi vivien nens de menys de 18 anys, en un 46,6% hi vivien parelles casades, en un 8,6% dones solteres, i en un 42,2% no eren unitats familiars. En el 36% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,5% tenia menys de 18 anys, un 8,5% entre 18 i 24, un 26,3% entre 25 i 44, un 18,7% de 45 a 60 i un 22,1% 65 anys o més.
L'edat mediana era de 39 anys. Per cada 100 dones de 18 o més anys hi havia 88,2 homes.
La renda mediana per habitatge era de 32.269 $ i la renda mediana per família de 44.219 $. Els homes tenien una renda mediana de 31.313 $ mentre que les dones 22.917 $. La renda per capita de la població era de 16.564 $. Aproximadament el 4,1% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clear Lake» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Clear Lake». American Fact Finder. Oficina del Cens dels Estats Units, 12-01-2010.
# Eleccions al Dáil Éireann de 1918

Les eleccions al Dáil Éireann de 1918 es van celebrar el 14 de desembre de 1918, quan es van votar els 105 diputats irlandesos a les eleccions al Parlament del Regne Unit del 1918. Malgrat el fracàs de l'aixecament de Pasqua i el fet que la majoria dels dirigents del Sinn Féin eren exiliats o a la presó, va assolir una gran victòria, fins i tot presentant candidats condemnats a la presó. Aquestes eleccions suposaren l'enterrament polític del Partit Parlamentari Irlandès i la consagració del Sinn Féin. Després d'aquests resultats els diputats del Sinn Féin no ocuparen els escons al Parlament del Regne Unit a Westminster i formaren el Dáil Éireann. Els del Partit Parlamentari i els Unionistes sí que ho van fer.

## Resultats

| Partit | Líder | Vot popular | % | Escons |
| Sinn Féin | Éamonn de Valera | 476.087 | 46,9% | 73 |
| Unionistes | Edward Carson | 257.314 | 25,3% | 22 |
| Partit Parlamentari Irlandès | John Dillon | 220.837 | 21,7% | 6 |
| Laboristes Unionistes | James Craig | 30.304 | 3,0% | 3 |
| Partit Laborista de Belfast | | 12.164 | 1,2% | |
| Independent Unionista | | 9.531 | 0,9% | 1 |
| Independent Nacionalista | | 8.183 | 0,8% | |
Amb aquests resultats, els diputats del Sinn Féin decidiren no ocupar els seus escons a Westminster i constituir-se en Dáil Éireann, per tal de treure legitimitat a les autoritats britàniques a Irlanda.

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1918
# Instruccions d'Amenemhet

Les Instruccions d'Amenemhet, obra també anomenada Ensenyaments del rei Ammenemes al seu fill Senusret, es un poema escrit a Egipte durant l'Imperi Mitjà. És un monòleg que l'esperit del rei assassinat Amenemhet I dirigeix al seu fill Senusret. Descriu la conspiració per matar-lo, i insta el seu fill perquè no confie pas en ningú. El poema és també una apologia del regnat del vell faraó, i acaba exhortant Senusert a governar sàviament seguint els passos d'Amenemhet. A més, el relat pretenia consolidar la legitimitat de Senusrert, deixant clara la intenció del mort de deixar-lo com a hereu:
| « | L'atemptat ocorregué quan era sense tu, abans que els cortesans sabessen que et donaria el poder, i sense que m'hagués assegut amb tu, per aconsellar-te. | » |

## Autoria

Les Instruccions es degueren escriure per ordre de Senusrert, tant per a exaltar la memòria de son pare com per a legitimar el seu dret al tron. Uns segles més tard, en el Papir Chester Beatty IV, el poema s'atribuïa a Jeti, «el primer entre els escribes».
La font principal d'aquest document fou el Papir Millingen, copiat per A. Peyron el 1843, ara perdut. Ens han pervingut tauletes de fusta i òstracons de la Dinastia XVIII, amb fragments.(3)
Les Instruccions comencen identificant l'autor com el darrer rei de l'Alt i Baix Egipte, Hotepibre, fill de Ra-Ammenemes, i explica que Amenemhet I vol ensenyar al seu fill la manera de mantenir la corona i la prosperitat. El rei adverteix al fill que no confie pas en cap persona, perquè fins i tot aquells als qui havia protegit rebutjaren ajudar-lo, i declara que fou assassinat pel seu guardià mentre era al llit. També descriu breument la seua política per a Egipte, els seus èxits militars i les construccions que havia realitzat. Acaba amb benediccions per al fill i consells per governar.(4)

## Repercussió

Aquest manuscrit és una de les referències més antigues als "asiàtics", i alguns faraons posteriors en copiaren algunes parts per a legitimar els seus fets. Piankhi va copiar seccions de les Instruccions d'Amenemhet quasi al peu de la lletra. El poema encara es llegia al segle V abans de la nostra era, 1.500 anys després que fos escrit.(5)

## Referències

* ↑ ALLEN, James Peter (n. 1945). Middle Egyptian: An Introduction to the Language and Culture of Hieroglyphs / egipci mitjà: introducció a l'idioma i a la cultura dels jeroglíficss. Cambridge University Press, 2000. ISBN 0-521-77483-7.
* ↑ François Sallier (1764 - 1831), militar i col·leccionista francés. Les peces, les va estudiar Jean-François Champollion.
* ↑ Miriam LICHTHEIM, Miriam. Ancient Egyptian Literature / Literatura del Antiguo Egipto, Vol. I, pp. 135 - 138 (en anglés). University of California Press (Publicacions de la Universitat de Califòrnia), 1980.
* ↑ ERMAN, Adolf. The Ancient Egyptians: A Sourcebook of Their Writings (en anglés). Harper & Row, 1966.
* ↑ LESKO, Leonard H. (n. 1938). Pharaoh's Workers: The Villagers of Deir El Medina /Los obreros del faraón: los habitantes de Deir el-Medina. Cornell University Press, 1994, p. 141. ISBN 0-8014-8143-0. Lesko creu que aquest Jeti siga el mateix que va escriure la Sàtira dels negocis.
# Jack Butland

Jack Butland (Bristol, el 10 de març de 1993) és un jugador professional de futbol anglès que juga com a porter per al club de la Premier League al Southampton i l'equip nacional d'Anglaterra.

## Referències

* ↑ «Stoke City FC Player Profiles: Jack Butland». Stoke City F.C.. Arxivat de l'original el 15 gener 2015. [Consulta: 15 gener 2015].
# Jaucèls

Jaucèls (en francès Joncels) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Jenő Vincze

Jenő Vincze (Vršac, 20 de novembre de 1908 - 1988) fou un futbolista hongarès dels anys 30.
Vincze començà a jugar a diversos clubs de Debrecen. Esdevingué professional el 1927 al Debreceni Bocskay i fou màxim golejador de la lliga hongaresa el 1930-31. Fitxà per l'Újpest FC el desembre de 1934. Fou una llegenda en aquest club, on jugà fins a 1944.
Fou 25 cops internacional amb Hongria i participà en els Mundials de 1934 i 1938. Un cop es retirà fou entrenador.